नई दिल्‍ली: पाकिस्तान ने भारतीय नौसेना के पूर्व अधिकारी कुलभूषण जाधव के कथित कबूलनामे का दूसरा वीडियो जारी किया है. 9 मिनट 50 सेकेंड के इस वीडियो में जाधव अपना जुर्म कबूल करते दिख रहे हैं. इधर पाकिस्तान की जेल में बंद जाधव ने सेना प्रमुख के सामने दया याचिका दायर की है. पाक सेना का दावा है कि जाधव ने अपनी जासूसी और आतंकी गतिविधियों के लिए माफी मांगी है. जाधव की एक दया याचिका पाकिस्तान पहले ही ख़ारिज कर चुका है. कुलभूषण जाधव को पाकिस्तान ने फांसी की सजा सुनाई है. भारत ने जाधव को सुनाई गयी फांसी की सजा के खिलाफ आठ मई को अंतरराष्ट्रीय अदालत का रुख किया था. मामले में 18 मई को हुई सुनवाई में आईसीजे की 10 सदस्यीय पीठ ने जाधव की सजा पर रोक लगा दी.